**Υ.Ο. 10.01.011.001**

**ΕΙΣΗΓΗΤΙΚΗ ΕΚΘΕΣΗ**

**Νομοσχέδιο με τίτλο «Ο περί Εργασιών Πιστωτικών Ιδρυμάτων (Τροποποιητικός) (Αρ. 7) Νόμος του 2021»**

Το Υπουργικό Συμβούλιο, κατά τη συνεδρία του ημερ. 21 Δεκεμβρίου 2021, ενέκρινε το νομοσχέδιο με τίτλο «Ο περί Εργασιών Πιστωτικών Ιδρυμάτων (Τροποποιητικός) (Αρ. 7) Νόμος του 2021» και εξουσιοδότησε τον Υπουργό Οικονομικών να το καταθέσει στη Βουλή των Αντιπροσώπων για ψήφιση του σε νόμο.

1. Σκοπός του νομοσχεδίου είναι η επαναφορά του Άρθρου 12.1 της Οδηγίας 2013/36/ΕΕ, το οποίο είχε αρχικά μεταφερθεί στο άρθρο 4(2)(β) του περί Εργασιών Πιστωτικών Ιδρυμάτων Νόμου (Ν.22(Ι)/2016). Η πρόνοια αυτή είχε εκ παραδρομής αντικατασταθεί κατά την εναρμόνιση με την Οδηγία 2019/878/ΕΕ στον περί Εργασιών Πιστωτικών Ιδρυμάτων Νόμο Ν. 94(Ι)/2021 και συγκεκριμένα για σκοπούς εναρμόνισης με το Άρθρο 1.6 της Οδηγίας 2019/878/ΕΕ (νέο Άρθρο 10.2 της Οδηγίας 2013/36/ΕΕ), αντί να εισαχθεί νέα πρόνοια.
2. Σημειώνεται ότι δεν κρίθηκε σκόπιμη, η ετοιμασία ερωτηματολογίου ανάλυσης αντικτύπου, καθότι η προτεινόμενη τροποποίηση αφορά επαναφορά εναρμονιστικού άρθρου.
3. Το σχετικό νομοσχέδιο, μαζί με την Αιτιολογική Έκθεση υπογραμμένη από τον Γενικό Εισαγγελέα της Δημοκρατίας, τον Πίνακα Αντιστοιχίας, καθώς και την Εισηγητική Έκθεση, επισυνάπτονται και κατατίθενται στη Βουλή των Αντιπροσώπων με σκοπό την ψήφιση του υπό αναφορά νομοσχεδίου σε νόμο.

**ΥΠΟΥΡΓΕΙΟ ΟΙΚΟΝΟΜΙΚΩΝ ΛΕΥΚΩΣΙΑ**

**29 Δεκεμβρίου 2021**